St. Kitts en Nevis

Federasie St. Christopher en Nevis
Federasie St. Kitts en Nevis
Federation of Saint Christopher and Nevis
Federation of Saint Kitts and Nevis (Engels) |  |

|

Vlag | Wapen
Nasionale leuse: Country Above Self
(Engels vir: "Land bo homself")
Volkslied: O Land of Beauty!
(Engels vir: "O land van skoonheid!")

Koninklike volkslied: God Save the King
(Engels vir: "God beskerm die koning")

Hoofstad | Basseterre

17°18′N 62°44′W﻿ / ﻿17.300°N 62.733°W﻿ / 17.300; -62.733

Grootste stad | Basseterre
Amptelike tale | Engels
Regering

• Monarg
• Goewerneur-generaal
• Eerste minister

| Federale parlementêre
grondwetlike monargie
Charles III
Dame Marcella Liburd
Terrance Drew
Onafhanklikheid

• Geassosieerde land
• van die Verenigde Koninkryk

27 Februarie 1967
19 September 1983
Oppervlakte
\- Totaal

\- Water (%)  |
261 km2 (188ste)
101 myl2
feitlik niks
Bevolking
\- 2021-skatting
\- 2011-sensus
\- Digtheid |
47 606[1][2] (213de)
46 204
164 / km2 (64ste)
424,8 / myl2
BBP (KKP)
\- Totaal
\- Per capita  | 2023-skatting

$1,758 miljard[3]
$29 856[3]

BBP (nominaal)
\- Totaal
\- Per capita  | 2023-skatting

$1,201 miljard[3]
$20 392[3]

MOI (2021)  |  0,777[4] (75ste)  - hoog
Geldeenheid | Dollar (`XCD`)
Tydsone
\- Somertyd | AST (UTC-4)
nie toegepas nie (UTC-4)
Internet-TLD | .kn
Skakelkode | +1-869

St. Kitts en Nevis (Engels: Saint Kitts and Nevis, luister (hulp·inligting)), amptelik die Federasie St. Kitts en Nevis of Federasie St. Christopher en Nevis (Federation of Saint Christopher and Nevis of Federation of Saint Kitts and Nevis[5]), is 'n eilandstaat in Noord-Amerika met 'n oppervlakte van 261 km² en 'n bevolking van 47 606 in 2021. Dit bestaan uit twee eilande: St. Kitts en Nevis wat albei aan die Klein-Antille behoort.

Nasa-Satellietbeeld van St. Kitts en Nevis Kaart van St. Kitts en Nevis

St. Kitts en Nevis is in die oostelike deel van die Karibiese See op die grens met die Atlantiese Oseaan geleë. Dit is in die suidooste van Sint Eustatius, Saba, Sint Bartolomeus, Saint-Martin/Sint Maarten en Anguilla, in die suidweste van Antigua en Barbuda en in die noordweste van Montserrat geleë. Die hoofstad en grootste stad is Basseterre, wat op die hoofeiland St. Kitts geleë is.

Die eilande St. Kitts en Nevis is in 1493 deur Christophorus Columbus tydens sy tweede reis vir Europa ontdek; hulle is onderskeidelik San Martín (vir Nevis) en Sant Yago (vir St. Kitts) genoem. Die naam van sy beskermheilige San Cristóbal is deur Christophorus Columbus nie aan St. Kitts gegee nie, maar aan die eiland Saba, sowat 20 myl verder noordwes. Dit het egter deur 'n karteringsfout by St. Kitts beland en die Engelse het die vertaling daarvan – St. Christopher – vir dié eiland gebruik. In die 17de eeu was "Kit(t)" 'n algemene bynaam vir Christophorus, waaruit St. Kitts vir dié eiland ontstaan het.

In 1623 het Engelse op dié eilande gevestig, binnekort gevolg deur Franse, en albei het saamgestem om dié eilande te deel. St. Kitts en Nevis het die beginpunt vir die kolonisasie van die Engelse en die Franse in die Karibiese gebied geword. Die Britte het vanaf hier Antigua en Barbuda, Montserrat en Anguilla gekoloniseer en die Franse Guadeloupe en Martinique. Tydens die laat 17de eeu het die Engelse en Franse oor die beheer van dié eilande gebaklei en dit is in 1713 deur Frankryk aan Engeland afgestaan. Tussen 1958 en 1962 het dit saam met ander Britse kolonies in die Karibiese gebied deel uitgemaak van die Wes-Indiese Federasie. Op 27 Februarie 1967 het St. Kitts en Nevis volle outonomie oor sy binnelandse sake ontvang en 'n geassosieerde land van die Verenigde Koninkryk geword.

Op 19 September 1983 het St. Kitts en Nevis van die Verenigde Koninkryk onafhanklik geword. St. Kitts en Nevis is 'n grondwetlike monargie binne die Britse Statebond en Charles III van die Verenigde Koninkryk is die staatshoof van dié land. St. Kitts en Nevis is die kleinste soewereine land in die Amerikas en die Westelike Halfrond, sowel volgens oppervlak asook bevolking. Dié eilande is gesogte vakansieplekke en die ekonomie is veral op toerisme gebaseer.[6]

## Sport

[wysig | wysig bron]

Krieket is St. Kitts en Nevis se gewildste sportsoort. St. Kitts en Nevis is een van die eilandstate wat met ander Karibiese state spelers beskikbaar stel vir die Wes-Indiese nasionale krieketspan, een van die "nasionale spanne" in internasionale krieket met toetsstatus. Die Wes-Indiese nasionale krieketspan het aan amper elke krieketwêreldbekertoernooi deelgeneem, die eerste twee toernooie in 1975 en 1979 gewen en slegs die 2023-toernooi misgeloop. Saam met Antigua en Barbuda, Barbados, Grenada, Guyana, Jamaika, St. Lucia en Trinidad en Tobago het dié eilandstaat die Krieketwêreldbeker 2007 aangebied, wat deur Australië gewen is.

## Verwysings

[wysig | wysig bron]

1. ↑ (en)  "World Population Prospects 2022". United Nations Department of Economic and Social Affairs, Population Division. Besoek op 3 Februarie 2023.
2. ↑ (en)  "World Population Prospects 2022: Demographic indicators by region, subregion and country, annually for 1950-2100" (XSLX) (Total Population, as of 1 July (thousands)). United Nations Department of Economic and Social Affairs, Population Division. Besoek op 3 Februarie 2023.
3. ↑ 3,0 3,1 3,2 3,3 (en)  "St. Kitts and Nevis". Internasionale Monetêre Fonds. Oktober 2022. Besoek op 3 Februarie 2023.
4. ↑ (en)  "Human Development Report 2021/2022" (PDF). United Nations Development Programme. 2021. Besoek op 3 Februarie 2023.
5. ↑ (en)  "1983 Saint Kitts and Nevis Constitution". pdba.georgetown.edu. Besoek op 3 Februarie 2023.
6. ↑ (en)  "Saint Kitts and Nevis". Central Intelligence Agency. Besoek op 3 Februarie 2023.

## Bronnelys

[wysig | wysig bron]

Algemeen

* (en)  "Saint Kitts and Nevis". Encyclopædia Britannica. Besoek op 3 Februarie 2023.
* (en)  "Saint Kitts and Nevis". Central Intelligence Agency. Besoek op 3 Februarie 2023.

## Eksterne skakels

[wysig | wysig bron]

* Wikimedia Commons het meer media in die kategorie St. Kitts en Nevis.
* (en)  Toerisme-inligting oor St. Kitts en Nevis op Wikivoyage

* l
* b
* w

Lande en gebiede in Noord-Amerika

Lande|

Antigua en Barbuda • Bahamas • Barbados • Belize • Costa Rica • Dominica • Dominikaanse Republiek • El Salvador • Grenada • Guatemala • Haïti • Honduras • Jamaika • Kanada • Kuba • Meksiko • Nicaragua • Panama • St. Kitts en Nevis • St. Lucia • St. Vincent en die Grenadine • Trinidad en Tobago • Verenigde State van Amerika

Afhanklike gebiede|

| Frankryk|

Clipperton • Guadeloupe • Martinique • Saint-Martin • Sint Bartholomeus • Sint Pierre en Miquelon

|

Koninkryk van Denemarke|

Groenland

Koninkryk van die Nederlande|

Aruba • Curaçao • Sint Maarten

Nederland|

Bonaire • Saba • Sint Eustatius

Verenigde Koninkryk|

Anguilla • Bermuda • Britse Maagde-eilande • Kaaimanseilande • Montserrat • Turks- en Caicoseilande

Verenigde State|

Amerikaanse Maagde-eilande • Navassa • Puerto Rico

Lande van|

Afrika • Asië • Europa • Oseanië • Suid-Amerika

Normdata |

* BNE: XX461792
* BNF: cb15334078w (data)
* GND: 4118251-0
* KulturNav: f6e7aac5-e095-4825-b4df-0c707b37e9cb
* LCCN: n81008539
* MusicBrainz: b1439904-121a-38fb-8708-0573cb42e2ef
* NARA: 10044693
* NDL: 00927039
* NKC: ge1069335
* NLA: 35429165
* NLI: 000982955
* SUDOC: 027622584
* VIAF: 141898513
* WorldCat Identities (via VIAF): 141898513

|

*[l]: Lees hierdie sjabloon
*[b]: Bespreek hierdie sjabloon
*[w]: Wysig hierdie sjabloon